ai4bharat/Pralekha huggingface dataset:
பிரதமர் அலுவலகம்
சிங்கப்பூர் துணைப் பிரதமரும், நிதியமைச்சருமான திரு.ஹெங் ஸ்வீ கீட் பிரதமர் நரேந்திர மோடியுடன் சந்திப்பு
சிங்கப்பூர் துணைப் பிரதமரும், அந்நாட்டு நிதியமைச்சருமான திரு.ஹெங் ஸ்வீ கீட், இன்று  பிரதமர் நரேந்திர மோடியை சந்தித்துப் பேசினார்.
பிரதமர் லீ சீன் லூங் மற்றும் கவுரவ அமைச்சர் கோ சோ டோங் ஆகியோரின் வாழ்த்துக்களை துணைப் பிரதமர் கீட் பிரதமரிடம் தெரிவித்தார். இவர்களுடன் தாம் நடத்திய பயனுள்ள சந்திப்புகளை நினைவுகூர்ந்த பிரதமர் மோடி, அவர்களுக்கு தமது நல்வாழ்த்துக்களை தெரிவிக்குமாறு துணைப் பிரதமர் கீட்டிடம் கேட்டுக் கொண்டார்.
மகாத்மா காந்தியின் 150-வது பிறந்தநாளைக் குறிக்கும் வகையில், நியூயார்க்கில் உள்ள ஐ.நா. சபையில் கடந்த மாதம் நடைபெற்ற சிறப்பு நிகழ்ச்சியில் பிரதமர் லீ சீன் லூங் பங்கேற்றதற்காக தமது பாராட்டுதல்களை பிரதமர் நரேந்திர மோடி தெரிவித்தார்.
துணைப் பிரதமர் கீட் பேசுகையில், இந்தியாவில், குறிப்பாக கட்டமைப்புத் துறையில் இந்திய அரசு மேற்கொண்டுள்ள மாற்றத்திற்கான முயற்சிகள், முதலீட்டு வாய்ப்புகளை அதிகரித்துள்ளதாக தெரிவித்தார். ஃபின்டெக் உள்ளிட்ட தொழில்நுட்பத் துறைகளில் இந்தியா-சிங்கப்பூர் இடையேயான ஒத்துழைப்புகள் அதிகரித்து வருவது குறித்தும் அவர் சுட்டிக்காட்டினார்.
இருநாடுகளிடையே முதலீடு மற்றும் வர்த்தக உறவுகள் அதிகரித்து வருவதற்கு பிரதமர் மோடி மகிழ்ச்சி தெரிவித்துக் கொண்டார். சிங்கப்பூரில் ரூபே கார்டு மற்றும் பீம் செயலி சேவை தொடங்கப்பட்டிருப்பது நிதி பரிவர்த்தனைகளை பெரிதும் எளிதாக்கி உள்ளதாகவும் அவர் குறிப்பிட்டார். அத்துடன் சிங்கப்பூர் மாணவர்களின் பங்கேற்புடன் இரண்டாவது கூட்டு ஹேக்கத்தான் போட்டிகளை சென்னையில் வெற்றிகரமாக நடத்தியிருப்பதையும் அவர் சுட்டிக்காட்டினார். இது போன்ற நடவடிக்கைகள் இரு நாடுகள் இடையே சமூக ரீதியாகவும், வர்த்தகம் மற்றும் கண்டுபிடிப்பு துறைகளிலும் நெருங்கிய ஒத்துழைப்பு அதிகரித்து வருவதை எடுத்துக் காட்டுவதாக அவர் எடுத்துரைத்தார்.
மத்திய அமைச்சரவை
எண்ணெய் மற்றும் எரிவாயுத் துறையில் ஒத்துழைப்புக்காக இந்தியா-இஸ்ரேல் இடையே புரிந்துணர்வு ஒப்பந்தம் மேற்கொள்ள மத்திய அமைச்சரவை ஒப்புதல்
பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில், எண்ணெய் மற்றும் எரிவாயுத் துறையில் ஒத்துழைப்புக்காக இந்தியா மற்றும் இஸ்ரேல் இடையே புரிந்துணர்வு ஒப்பந்தம் மேற்கொள்ள ஒப்புதல் அளிக்கப்பட்டது.
எரிசக்தி துறையில் இந்தியா-இஸ்ரேல் இடையேயான நல்லுறவை மேம்படுத்த இந்த புரிந்துணர்வு ஒப்பந்தம் வழிவகை செய்யும் என்று எதிர்பார்க்கப்படுகிறது. இந்த ஒப்பந்தத்தின்படி, இரு நாடுகளுக்கும் இடையேயான ஒத்துழைப்பின் மூலம், ஒவ்வொரு நாடும் மற்ற நாட்டில் முதலீடு செய்வது ஊக்குவிக்கப்படும். மேலும், தொழில்நுட்ப பரிமாற்றம், ஆராய்ச்சி மற்றும் மேம்பாடு, கூட்டு ஆய்வுகளை மேற்கொள்தல், மனிதவளத்தில் திறனை ஊக்குவித்தல், புதிதாக தொழில் நிறுவனங்களைத் தொடங்குவதில் ஒத்துழைப்பை வலுப்படுத்துதல் ஆகியவற்றுக்கு வழிவகை செய்யும்.
நிதி அமைச்சகம்
ஒழுங்குபடுத்தப்படாத வைப்புத்தொகை திட்டங்களை தடை செய்யும் மசோதா 2019-க்கு மத்திய அமைச்சரவை ஒப்புதல்
ஒழுங்குபடுத்தப்படாத வைப்புத்தொகை திட்டங்களை தடை செய்யும் மசோதா 2019-க்கு பிரதமர் திரு நரேந்திர மோடி தலைமையிலான மத்திய அமைச்சரவை இன்று ஒப்புதல் அளித்தது. இந்த மசோதா நடப்பு நாடாளுமன்ற கூட்டத்தொடரில் அறிமுகப்படுத்தப்பட உள்ளது.
இந்த ஆண்டு பிப்ரவரி மாதம் 21 ஆம் தேதியன்று பிறப்பிக்கப்பட்ட ஒழுங்குபடுத்தப்படாத வைப்புத் தொகை திட்டங்களை தடை செய்யும் அவசரச் சட்டத்திற்கு பதிலாக இந்த மசோதா கொண்டுவரப்படுகிறது.
சுற்றுலா அமைச்சகம்
புத்தமத சுற்றுலா செயல்பாட்டாளர்கள் சங்கத்தின் சர்வதேச மாநாட்டை மத்திய அமைச்சர் திறந்து வைத்தார்
புத்தமத சுற்றுலா செயல்பாட்டாளர்கள் சங்கத்தின் சர்வதேச மாநாட்டை மத்திய சுற்றுலா மற்றும் கலாச்சார அமைச்சர்  திரு பிரகாஷ் சிங் பட்டேல் காணொலி மூலம் புது தில்லியில் இன்று திறந்து வைத்தார்.
பிகாரில் உள்ள புத்த கயாவில் டிசம்பர் 10 முதல் 12 வரை 3 நாட்களுக்கு சுற்றுலா அமைச்சகத்துடன் இணைந்து இந்த மாநாடு நடத்தப்படுகிறது.
மேலும் விவரங்களுக்கு இந்த ஆங்கில செய்திக் குறிப்பை காணவும்:
https://www.pib.gov.in/PressReleasePage.aspx?PRID=1679775
பிரதமர் அலுவலகம்
பிரதமர் திரு நரேந்திர மோடி- பிரான்ஸ் அதிபர் மேதகு இமானுவல் மேக்ரான் தொலைபேசி உரையாடல்
பிரதமர் திரு நரேந்திர மோடி, பிரான்ஸ் அதிபர் மேதகு இமானுவல் மேக்ரானுடன் இன்று தொலைபேசி வாயிலாக உரையாடினார்.
கொவிட் தொற்றுக்கு எதிராக இந்தியாவுக்கு ஆதரவு அளித்ததற்காக அதிபர் திரு மேக்ரானுக்கு பிரதமர் திரு மோடி நன்றி தெரிவித்தார். இருதரப்பு, பிராந்திய மற்றும் பரஸ்பர விருப்பத்தின் பேரில் சர்வதேச விஷயங்கள் குறித்து விவாதித்த தலைவர்கள், அண்மையில் நிறைவடைந்த இந்திய- ஐக்கிய ஐரோப்பிய தலைவர்கள் கூட்டத்தின் நேர்மறை விளைவுகளுக்கு திருப்தி தெரிவித்தனர். சமமான மற்றும் விரிவான தடையில்லா வர்த்தகத்தை மீண்டும் மேற்கொள்வது தொடர்பான பேச்சுக்கள், முதலீட்டு ஒப்பந்தங்கள், இந்திய-ஐக்கிய ஐரோப்பிய இணைப்புக் கூட்டணி போன்ற நடவடிக்கைகளை வரவேற்பு முயற்சிகளாக இருவரும் ஒப்புக்கொண்டனர்.
சமீப ஆண்டுகளில் இந்திய-பிரான்ஸ் கேந்திர கூட்டணி அடைந்துள்ள வலிமை தொடர்பாக இரு நாடுகளின் தலைவர்களும் மகிழ்ச்சி தெரிவித்ததோடு, கொவிட் தொற்றுக்குப் பிந்தைய காலத்திலும் இணைந்து செயல்பட சம்மதம் தெரிவித்தனர்.
நிலைமை சீரான பிறகு இந்தியாவிற்கு வருமாறு அதிபர் திரு மேக்ரானுக்கு பிரதமர் திரு மோடி மீண்டும் அழைப்பு விடுத்தார்.
பெண்கள் மற்றும் குழந்தை நலன் அமைச்சகம்
பெண்களுக்கு எதிரான குடும்ப வன்முறை
தேசிய குற்ற ஆவணக் காப்பகம், குற்றச்செயல்கள் குறித்த தகவலைத் தொகுத்து “இந்தியாவில் குற்றச்செயல்கள்” என்ற வெளியீட்டில் வெளியிடுகிறது. குடும்ப வன்முறை உள்ளிட்ட பெண்களுக்கு எதிரான குற்றச்செயல்களின் புள்ளி விவரங்கள் மாநிலம் வாரியாகவும், ஆண்டு வாரியாகவும் இந்த அறிக்கையில் இடம் பெறுகின்றன.
குடும்ப வன்முறைகளிலிருந்து பெண்களைப் பாதுகாக்கும் சட்டம் 2005ன்படி 2016 முதல் 2020 வரை பதிவு செய்யப்பட்ட வழக்குகள் பற்றிய விவரங்கள் வருமாறு. 2016-ல் 437, 2017-ல் 616, 2018-ல் 579, 2019-ல் 553, 2020-ல் 446 என வழக்குகளின் எண்ணிக்கை உள்ளது. 2017 முதல் 2020 வரை குடும்ப வன்முறை தொடர்பான வழக்குகளின் எண்ணிக்கை குறைந்திருப்பதை இந்தப் புள்ளி விவரங்கள் காட்டுகின்றன.
காவல் துறை, பொது ஒழுங்கு என்பது மாநில அரசுகளின் பொறுப்பு என்றாலும் பெண்களின் பாதுகாப்பு மற்றும் பந்தோபஸ்தை உறுதி செய்ய மத்தி்ய அரசு உயர் முன்னுரிமை அளிக்கிறது. இதன் அடிப்படையில் வரதட்சணை தடுப்புச் சட்டம் 1961 உட்பட பல்வேறு சட்டங்கள் இயற்றப்பட்டுள்ளன. உள்கட்டமைப்பு, தொழில்நுட்பப் பயன்பாடு, விழிப்புணர்வு முகாம்கள் மூலம் சமூகத்தில் திறன் கட்டமைப்பு, புலனாய்வு அதிகாரிகள், காவல்துறை அதிகாரிகள், மருத்துவ அதிகாரிகள் ஆகியோருக்குப் பயிற்சி மற்றும் திறன் மேம்பாட்டுத் திட்டங்கள் உட்பட 8 நகரங்களில்  பாதுகாப்பான நகரத்திட்டங்கள், செயல்படுத்தப்படுகின்றன..
மாநிலங்களவையில் இன்று மத்திய மகளிர் மற்றும் குழந்தைகள் மேம்பாட்டுத்துறை அமைச்சர் திருமதி ஸ்மிருதி ஸூபின் இரானி எழுத்து மூலம் அளித்த பதிலில் இதனைத் தெரிவித்தார்.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும்
https://pib.gov.in/PressReleasePage.aspx?PRID=1781679
------
(Visitor Counter : 895
குடியரசுத் தலைவர் செயலகம்
அகில இந்திய நாடாளுமன்ற, சட்டமன்ற பேரவை தலைவர்களின் 80வது கூட்டம்: கெவாடியாவில் குடியரசுத்தலைவர் நாளை தொடக்கம்
அகில இந்திய நாடாளுமன்ற, சட்டமன்ற பேரவைத் தலைவர்களின் 80வது கூட்டத்தை, குஜராத்தின் கெவாடியாவில் குடியரசுத் தலைவர் திரு ராம்நாத் கோவிந்த் நாளை தொடங்கி வைக்கிறார். அரசியலமைப்பு தினத்தை கொண்டாடுவதற்காக, இந்த 2 நாள் கூட்டத்தை மக்களவை நடத்துகிறது.
----
(Visitor Counter : 150
அறிவியல் மற்றும் தொழில்நுட்பத்துறை
மலேரியா ஒட்டுண்ணி குறித்த ஆராய்ச்சிக்காக சிஎஸ்ஐஆர்-சிடிஆர்ஐ விஞ்ஞானி டாக்டர் சமன் ஹபிப்புக்கு இந்திய தேசிய அறிவியல் அகாடமியின் அங்கீகாரம்
அறிவியல் மற்றும் தொழிலக ஆய்வு மன்றம்-மத்திய மருந்து ஆராய்ச்சி நிறுவனத்தின்  மூலக்கூறு உயிரியல் பிரிவின் தலைமை விஞ்ஞானி மற்றும் பேராசிரியராக பணிபுரியும் டாக்டர் சமன் ஹபிப், தன்னுடைய ஆராய்ச்சிக்காக மீண்டும் ஒருமுறை தன்னுடைய நிறுவனத்துக்கு பெருமை சேர்த்துள்ளார்.
மலேரியா ஒட்டுண்ணி குறித்த ஆராய்ச்சிக்காக டாக்டர் சமன் ஹபிப்புக்கு இந்திய தேசிய அறிவியல் அகாடமியின் அங்கீகாரம் கிடைத்துள்ளது. புது தில்லியில் உள்ள இந்த புகழ்பெற்ற அகாடமியின் ஆராய்ச்சியாளராக  அவர் தேர்ந்தெடுக்கப்பட்டுள்ளார்.
இதன் மூலம், இந்தியாவின் மூன்று முன்னணி அறிவியல் அகாடமிகளின் ஃபெலோஷிப் பெற்றவராக டாக்டர் சமன் ஹபிப் திகழ்கிறார். முன்னதாக, 2016-இல் பெங்களூருவில் உள்ள இந்திய அறிவியல் அகாடமியின் ஃபெலோவாகவும், 2015-இல் அலகாபாத்தில் உள்ள இந்திய தேசிய அறிவியல் அகாடமியின் ஃபெலோவாகவும் இவர் தேர்ந்தெடுக்கப்பட்டார்.
இந்திய அரசின் உயிரி தொழில்நுட்பவியல் துறையின் தேசிய பெண் உயிரி-விஞ்ஞானி விருதை 2012-இலும், பேராசிரியர் பி கே பச்சாவத் நினைவு சொற்பொழிவு விருதை 2008-லும், சிஎஸ்ஐஆர் இளம் விஞ்ஞானி விருதை 2001-லும் டாக்டர் சமன் ஹபிப் பெற்றுள்ளார்.
மேலும் விவரங்களுக்கு இந்த ஆங்கில செய்தி குறிப்பை பார்க்கவும்:
https://pib.gov.in/PressReleasePage.aspx?PRID=1666799
------
(Visitor Counter : 111
குடியரசுத் தலைவர் செயலகம்
கணக்கு மற்றும் நிதி சேவை முதல் வகுப்பு அதிகாரி பயிற்சி பெற்றவர்கள் குடியரசுத் தலைவருடன் சந்திப்பு
பரிதாபாத், தேசிய நிதி மேலாண்மை நிறுவனத்தின்
25-வது தொழில்முறை பயிற்சி வகுப்பில் பங்கேற்ற கணக்கு மற்றும் நிதி சேவை பயிற்சி பெற்ற 41 முதல் வகுப்பு அதிகாரிகள், குடியரசுத் தலைவர் மாளிகையில், இன்று  குடியரசுத் தலைவர் திரு. ராம் நாத் கோவிந்த்தை சந்தித்தனர்.
பயிற்சி அதிகாரிகளிடையே பேசிய குடியரசுத் தலைவர், புதிதாக பணியில் சேரும் அதிகாரிகள், தங்களது பணி மற்றும் பொறுப்புகளை உணர்ந்து நாட்டில் நல் ஆளுகையை மேலும் செழுமைப்படுத்தும் வகையில் அமைய வேண்டும். எனவே, பயிற்சி அதிகாரிகள் தங்களது பணி காலத்தில் அவரவர் துறைகளில், உயர்ந்த நெறிமுறைகள், பொறுப்புணர்வு மற்றும் வெளிப்படைத்தன்மையை பின்பற்றி பணியாற்ற வேண்டும்.
“குறைந்தபட்ச அரசாங்கம், அதிகபட்ச ஆளுகை” என்பது மத்திய அரசின் தாரக மந்திரமாக உள்ளது என குடியரசுத் தலைவர் தெரிவித்தார். அதே வேளையில், பொதுச் சேவைகளை வழங்குவதில் சிறப்பான திறமையை வெளிப்படுத்த வேண்டும் என்ற எதிர்பார்ப்பு தற்போது நம்நாட்டு மக்களிடையே அதிகரித்து வருகிறது. குடிமைப் பணியாளர்களின் கையில் உள்ள பொறுப்பு கோரிக்கைகளை நிறைவேற்றுவதாகும். ஆனால், அவர்களது பணியில், நவீன தகவல் தொழில்நுட்ப நடைமுறைகள், பணப்பட்டுவாடா நடைமுறைகள் அல்லது முடிவில்லா இணையவெளி வாய்ப்பு என தொழில்நுட்பத்தை பெருமளவு ஒருங்கிணைத்தாலே, நாம் விரும்பும் விளைவுகளை அடையலாம். நமது கணக்கியல் நடைமுறைகள், நிதிநிலை அறிக்கை மற்றும் தணிக்கை முறைகளை சீரமைப்பதுடன், சர்வதேச அளவிலான சிறந்த நடைமுறைகளை அவ்வப்போது உடனுக்குடன் பின்பற்றி பணியாற்ற வேண்டியதும் அவசியமாகும்.
(Visitor Counter : 89
இந்திய போட்டிகள் ஆணையம்
பி.எம்.எம் இஸ்பெட் நிறுவனத்தின் பெரும்பான்மை பங்குகளை ஜேஎஸ்டபிள்யூ ப்ராஜக்ட்ஸ் நிறுவனம் வாங்குவது தொடர்பான திட்டத்திற்கு சிசிஐ ஒப்புதல்
பி.எம்.எம் இஸ்பெட் நிறுவனத்தின் பெரும்பான்மை பங்குகளை ஜேஎஸ்டபிள்யூ ப்ராஜக்ட்ஸ் நிறுவனம் வாங்குவது தொடர்பான திட்டத்திற்கு இந்தியப் போட்டி ஆணையகம்  ஒப்புதல் அளித்துள்ளது. கூடுதல் தகவல்களுக்கு : https://pib.gov.in/PressReleasePage.aspx?PRID=1617874
(Visitor Counter : 114
அறிவியல் மற்றும் தொழில்நுட்பத்துறை
இன்னும் சில ஆண்டுகளில் விண்வெளி, ட்ரோன், புவியியல் சார்ந்த கொள்கை போன்ற மும்முனை ஆற்றல் இந்தியாவைத் தொழில்நுட்ப சக்தியில் முதன்மையாக்கும்: மத்திய அமைச்சர் டாக்டர்.ஜிதேந்திர சிங்
இன்னும் சில ஆண்டுகளில் விண்வெளி, ட்ரோன், புவியியல் சார்ந்த கொள்கை போன்ற மும்முனை ஆற்றல் இந்தியாவைத் தொழில்நுட்ப சக்தியில் முதன்மையாக்கும் என்று மத்திய அறிவியல், தொழில்நுட்பம்  புவி அறிவியல்  பிரதமர் அலுவலகம், பணியாளர் நலன், பொதுமக்கள் குறைதீர்ப்பு, ஓய்வூதியங்கள், அணுசக்தி மற்றும் விண்வெளித்துறை இணை அமைச்சர் டாக்டர்.ஜிதேந்திர சிங் கூறியுள்ளார்.
புதுதில்லியில் நடைபெற்ற "தேசிய மேம்பாட்டிற்கு புவியியல் சார்ந்த கொள்கை" தேசிய மாநாட்டில் பேசிய டாக்டர்.ஜிதேந்திர சிங் பேசும்போது, ஜுன் 2020ல் தனியார் துறையினருக்கு விண்வெளித்துறையில் பங்களிப்பு, பிப்ரவரி 2021ல் புவியியல் சார்ந்த தரவுகளுக்கான வழிகாட்டுதலின் விரிவாக்கம், டிசம்பர் 2022ல் புவியியல் சார்ந்த கொள்கை முடிவுக்கு ஒப்புதல் அளித்தல், மத்திய சிவில் விமான போக்குவரத்துறையால் ஏற்படுத்தப்பட்ட ட்ரோன் திருத்த சட்டங்கள் போன்ற முக்கியத்துவம் வாய்ந்த முடிவுகளை கடந்த 2019ம் ஆண்டு மே மாதத்திற்கு பிறகு, பிரதமர் திரு.நரேந்திர மோடி இரண்டாவது முறையாக பொறுப்பேற்றப் பிறகு எடுக்கப்பட்டது குறிப்பிடத்தக்கது.
புவியியல் சார்ந்த கொள்கையின் கீழ், 21ம் நூற்றாண்டு இந்தியாவில் அதிக வருவாய் ஈட்டும் காரணியாக இது உருப்பெற்றுள்ளது என்றார். மேலும் இத்துறையில் பெரிய அளவில் வேலைவாய்ப்பு உருவாகும். நம் நாட்டின் புவியியல் சார்ந்த உள்கட்டமைப்பு வசதிகளை வலுப்படுத்துவதற்கு தனியார் பங்களிப்பு முக்கியத்துவம் வாய்ந்ததாகும். குறிப்பாகத் தரவுகளை திரட்டுதல், ஒருங்கிணைத்தல் மற்றும் மேம்படுத்துதல் போன்றவைகள் அதிகளவில் மேற்கொள்ளப்படும் என்றார்.
பிரதமர் அலுவலகம்
பெங்களூரு மெட்ரோவின் கத்திரிப்பூ நிற வழித்தடத்தின் இரண்டு முக்கிய வழித்தடங்களில் சேவைகளைத் தொடங்குவது குறித்து பிரதமர் மகிழ்ச்சி
பெங்களூரு மெட்ரோவின் கத்திரிப்பூ வழித்தடத்தின் இரண்டு முக்கிய வழித்தடங்களில் சேவைகள் தொடங்கப்படுவது குறித்து பிரதமர் திரு. நரேந்திர மோடி மகிழ்ச்சி தெரிவித்துள்ளார்.
இது குறித்து மத்திய அமைச்சர் திரு ஹர்தீப் பூரியின் பதிவுக்கு பதிலளிக்கும் வகையில், பிரதமர் எக்ஸ் சமூக வலைதளத்தில் வெளியிட்டுள்ள பதிவில் கூறியிருப்பதாவது:
"பெங்களூரு மெட்ரோவின் கத்திரிப்பூ நிற வழித்தடத்தின் இரண்டு முக்கிய வழித்தடங்களில் சேவைகள் தொடங்கப்படுவதில் மிகவும் மகிழ்ச்சியடைகிறேன். இது பெங்களூரு மக்களின் வாழ்க்கையை மேம்படுத்துவதில் மற்றொரு குறிப்பிடத்தக்க முன்னேற்றத்தைக் குறிக்கிறது”.
நிதி அமைச்சகம்
செபி மற்றும் கனடாவின் மணிடோபா செக்யூரிட்டீஸ் ஆணையத்திற்கிடையேயான இருதரப்பு புரிந்துணர்வு ஒப்பந்தத்திற்கு அமைச்சரவை ஒப்புதல்
இந்திய பங்குகள் மற்றும் பரிவர்த்தனை வாரியமான செபி, கனடாவின் மணிடோபா செக்யூரிட்டி ஆணையம் இடையேயான இருதரப்பு புரிந்துணர்வு ஒப்பந்தத்திற்கு பிரதமர் திரு நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது.
பலன்கள்:
பத்திரங்கள் ஒழுங்குமுறைகளில் எல்லை தாண்டிய ஒத்துழைப்புக்கு முறையான அடிப்படையை புரிந்துணர்வு ஒப்பந்தம் நாடுவதோடு, பரஸ்பர உதவியை எளிதாக்கி, மேற்பார்வை செயல்பாடுகளின் திறமையான செயல்பாட்டிற்கு பங்களித்து, தொழில்நுட்ப அறிவை மேம்படுத்த உதவுவதோடு சட்டங்களை திறம்பட செயல்படுத்த உதவுகிறது. பத்திர சந்தைகளை நிர்வகிக்கும் விதிமுறைகளிலும் இது உதவுகிறது. செபி உடன் பதிவு செய்வதற்கு மணிடோபாவை சேர்ந்த முதலீட்டாளர்களை இந்த புரிந்துணர்வு ஒப்பந்தம் தகுதியுடையதாக்கும்.
தாக்கம்:
கனடாவின் மணிடோபா மாகாணத்தில் அமைந்துள்ள நிறுவனங்கள், செபியில் வெளிநாட்டு சமபங்கு முதலீட்டாளராக பதிவு செய்ய விரும்புகின்றன. இந்த ஒப்பந்தம் அதற்கு வழிவகுக்கும்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1816364
-----
(Visitor Counter : 87
நுகர்வோர் நலன், உணவு மற்றும் பொது விநியோகம் அமைச்சகம்
இன்று முதல் மீதமுள்ள அனைத்து மாநிலங்களிலும் நெல்/அரிசி முன்னதாகவே கொள்முதல்
கொள்முதல் செய்யும், மீதமிருக்கும் அனைத்து மாநிலங்களிலும் நெல்/அரிசி ஆகியவற்றை முன்னதாகவே கொள்முதல் செய்ய உணவு மற்றும் பொது விநியோக அமைச்சகம் தற்போது அனுமதி அளித்துள்ளது.
2020 செப்டம்பர் 28 முதல் கரீப் கொள்முதல் பருவம் 2020-21-இல் தங்களது கொள்முதல் நடவடிக்கைகளைத் தொடங்க/தொடர மாநிலங்களுக்கு உணவு மற்றும் பொது விநியோக அமைச்சகம் தற்போது அனுமதி அளித்துள்ளது.
ஆனால், கேரளா  மற்றும் பஞ்சாப் மற்றும் ஹரியானா  ஆகிய மாநிலங்களின் கொள்முதல் காலத்தில் எந்த மாற்றமும் இல்லை என்று அறிவிக்கப்பட்டுள்ளது.
இதன் மூலம் விவசாயிகள் தங்கள் பொருள்களைக் குறைந்தபட்ச ஆதரவு விலையில் விரைவாக விற்பது உறுதி செய்யப்படும். கரீப் சந்தைப்படுத்துதல் பருவம் 2020-21-க்காக மத்தியத் தொகுப்புக் கொள்முதலுக்காக ஒரே மாதிரியான தர நிலைகளை உணவு மற்றும் பொது விநியோக அமைச்சகம் வெளியிட்டுள்ளது.
விவசாயத்துறை அமைச்சகம்
2021ம் ஆண்டில் கொப்பரைத் தேங்காய்க்கான குறைந்த பட்ச ஆதரவு விலை உயர்வுக்கு மத்திய அமைச்சரவை ஒப்புதல்
2021ம் ஆண்டில் கொப்பரை தேங்காய்க்கான குறைந்தபட்ச ஆதரவு விலை உயர்வுக்கு, பிரதமர் தலைமையிலான, பொருளாதார விவாகரங்களுக்கான மத்திய அமைச்சரவைக் குழு ஒப்புதல் அளித்துள்ளது.
சராசரிதரம் வாய்ந்த காய்ந்த கொப்பரைத் தேங்காய்க்கான குறைந்தபட்ச ஆதரவு விலை கடந்த 2020ம் ஆண்டில் குவிண்டால் ஒன்றுக்கு ரூ.9960ஆக இருந்தது. இது தற்போது ரூ.375ஆக அதிகரிக்கப்பட்டு, 2021ம் ஆண்டில் குவின்டால் ஒன்றுக்கு ரூ.10,335ஆக நிர்ணயிக்கப்பட்டுள்ளது.
முழு கொப்பரைத் தேங்காய்க்கான குறைந்தபட்ச ஆதரவு விலை கடந்த 2020ம் ஆண்டில் குவின்டால் ஒன்றுக்கு ரூ.10,300 ஆக இருந்தது. தற்போது, ரூ.300 அதிகரிக்கப்பட்டு 2021ம் ஆண்டில் குவின்டால் ஒன்றுக்கு ரூ.10,600 ஆக நிர்ணயிக்கப்பட்டுள்ளது.
இந்த குறைந்தபட்ச ஆதரவு விலை உயர்வு, அகில இந்திய சராசரி உற்பத்தி செலவைவிட, காய்ந்த கொப்பரைக்கு 51.87 சதவீத வருவாயையும், முழு கொப்பரைக்கான வருவாயை, 55.76 சதவீதமும் உறுதி செய்யும்.
வேளாண் பொருட்களுக்கான செலவு மற்றும் விலைகள் ஆணையத்தின் பரிந்துரைப்படி இந்த ஒப்புதல் அளிக்கப்பட்டுள்ளது.
அகில இந்திய உற்பத்தி செலவை விட, குறைந்த பட்ச ஆதரவு விலை 1.5 மடங்கு அதிகமாக இருக்கும் என கடந்த 2018-19ம் ஆண்டு நிதிநிலை அறிக்கையில் மத்திய அரசு அறிவித்தது. அதன்படி குறைந்தபட்ச ஆதரவு விலை உயர்த்தப்பட்டுள்ளது.
இது விவசாயிகளுக்கு 50 சதவீத லாபத்தை உறுதி செய்கிறது. 2022ம் ஆண்டுக்குள் விவசாயிகளின் வருவாயை இரட்டிப்பாக்கும் நடவடிக்கைகளில் இது முக்கியமானது.
தென்னை வளர்க்கப்படும் மாநிலங்களில், கொப்பரை தேங்காய்க்கான குறைந்தபட்ச ஆதரவு விலை கொள்முதலை மேற்கொள்வதில், தேசிய வேளாண் கூட்டுறவு சந்தை கூட்டமைப்பு, தேசிய கூட்டுறவு நுகர்வோர் கூட்டமைப்பு, ஆகியவை, மத்திய அரசின் முகமைகளாக தொடர்ந்து செயல்படும்.
2020ம் ஆண்டில், 4896 தென்னை விவசாயிகளிடமிருந்து, 5053.34 டன் முழு கொப்பரைத் தேங்காயையும், 35.58 டன், காய்ந்த கொப்பரை தேங்காயையும் மத்திய அரசு கொள்முதல் செய்துள்ளது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://pib.gov.in/PressReleasePage.aspx?PRID=1692625
சுகாதாரம் மற்றும் குடும்ப நலத்துறை அமைச்சகம்
கொவிட்-19 அண்மைத் தகவல்
தேசிய தடுப்பூசி திட்டத்தின் கீழ் இதுவரை 97.23 கோடி தடுப்பூசி டோஸ்கள் செலுத்தப்பட்டுள்ளன.
கடந்த 24 மணி நேரத்தில் 15,981 பேருக்கு புதிதாக தொற்று ஏற்பட்டுள்ளது
குணமடைந்தோர் விகிதம் தற்போது 98.08 சதவீதம்; 2020 மார்ச் மாதத்திற்குப்பின் இதுவே அதிகமான அளவு.
கடந்த 24 மணி நேரத்தில் 17,861 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 3,33,99,961 என அதிகரித்துள்ளது.
கொவிட் சிகிச்சை பெறுபவர்களின் சதவீதம் மொத்த பாதிப்பில் 1 சதவீதத்துக்கும் கீழ் தற்போது 0.59 சதவீதமாக உள்ளது. 2020 மார்ச் மாதத்திற்குப் பின், இது மிகக் குறைந்த அளவு.
இந்தியாவில் கொவிட் சிகிச்சை பெறுபவர்களின் எண்ணிக்கை 2,01,632; கடந்த 218 நாட்களில் இது மிக குறைந்த எண்ணிக்கை.
வாராந்திர பாதிப்பு விகிதம்  கடந்த 113 நாட்களாக 3 சதவீதத்துக்கும் குறைவாக உள்ளது.
தினசரி பாதிப்பு விகிதம்  கடந்த 47 நாட்களில் 3 சதவீதத்துக்கும் குறைவாக உள்ளது.
இதுவரை மொத்தம் 58.98 கோடி கொவிட் பரிசோதனைகள் செய்யப்பட்டுள்ளன.
(Visitor Counter : 119
விவசாயத்துறை அமைச்சகம்
துபாய் கண்காட்சியில் உணவு மற்றும் வேளாண் அரங்கம்: 15 நாள் நிகழ்ச்சியை வேளாண்மை மற்றும் விவசாயிகள் நல அமைச்சகத்தின் கூடுதல் செயலாளர் டாக்டர்.அபிலக்ஷ் லிக்கி தொடங்கி வைக்கிறார்
துபாய் 2020 கண்காட்சியில் உள்ள இந்திய அரங்கில் 'உணவு, வேளாண்மை மற்றும் வாழ்வாதாரம்’ ஆகியவற்றை விளக்கும் 15 நாள் நிகழ்ச்சி நாளை  தொடங்குகிறது . அன்று இந்தியா பெவிலியனில் ‘உணவு, விவசாயம் மற்றும் வாழ்வாதாரம்’ என்ற இரண்டு வார விழாவை, வேளாண்மை மற்றும் விவசாயிகள் நல அமைச்சகத்தின் கூடுதல் செயலாளர் டாக்டர்.அபிலக்ஷ் லிக்கி தொடங்கி வைக்கிறார்.
இந்த நிகழ்ச்சியில், உணவு பதப்படுத்துதல், தோட்டக்கலை, பால்வளம், மீன்வளம் மற்றும் இயற்கை விவசாயத் துறைகளில் இந்தியாவின் திறன்கள் மற்றும் இத்துறைகள் வழங்கும் பிரம்மாண்ட முதலீட்டு வாய்ப்புகள் குறித்து காட்சிப்படுத்தப்படும்.
இந்த இரண்டு வார நிகழ்ச்சியில், உலகளாவிய உணவு பதப்படுத்தும் தொழிலில் திட்டங்களைக் கூட்டாக செயல்படுவதற்கு, தேர்வு செய்யப்படும் நாடாக இந்தியா மாறும். இந்நிகழ்ச்சியில், சர்வதேச அளவில் கூட்டாக ச் செயல்படுவதற்கான வழிகளை ஆராயும் பல கருத்தரங்குகள் நடத்தப்படும். இதன் மூலம் ஏற்றுமதித் திறன் மேலும் அதிகரிக்கப்படும்.
முக்கிய நிகழ்ச்சியாக , சிறுதான்ய உணவுத் திருவிழா நடத்தப்படும். சிறு தான்யங்கள் குறித்த புத்தகம் வெளியிடப்படும். அவற்றால் ஏற்படும் நலன்கள், ஊட்டச்சத்துப் பயன்கள் குறித்து பல்வேறு கருத்தரங்குகள் இந்த கண்காட்சியில் நடத்தப்படும். 2023ம் ஆண்டை சர்வதேச சிறு தானியங்கள் ஆண்டாக அறிவித்து ஐ.நா பொதுச் சபை தீர்மானம் நிறைவேற்ற வேண்டும் என இந்தியா கூறியது. இதற்கு 70க்கும் மேற்பட்ட நாடுகள் ஆதரவு அளித்தன. இதையடுத்து 2023ம் ஆண்டை, சர்வதேச சிறு தான்யங்கள் ஆண்டாக அறிவித்து, ஐ.நா பொதுச் சபை சமீபத்தில் தீர்மானம் நிறைவேற்றியது குறிப்பிடத்தக்கது.
வேளாண்மை மற்றும் அதுசார்ந்த துறைகள் நாட்டில் மிகப்பெரிய வாழ்வாதாரமாக உள்ளன. உள்நாட்டு மொத்த உற்பத்தியில் வேளாண் துறையின் பங்கு 21 சதவீதமாக உள்ளது. 2021ம் நிதியாண்டில் 41.25 பில்லியன் அமெரிக்க டாலர் அளவுக்கு வேளாண் மற்றும் அது சார்ந்த பொருட்கள் ஏற்றுமதி செய்யப்பட்டுள்ளன. உலகில் வேளாண் உற்பத்தி பொருட்களை அதிகமாக ஏற்றுமதி செய்யும் 15 நாடுகளில் இந்தியாவும் ஒன்றாக உள்ளது.
வேளாண் துறை வளர்ச்சியை மேலும் அதிகரிக்க, உணவு பொருட்கள் விற்பனையில் 100 சதவீத அன்னிய நேரடி முதலீட்டுக்கு மத்திய அரசு அனுமதி அளித்துள்ளது. ரூ.10,900 கோடி மதிப்பில் உற்பத்தியுடன் தொடர்புடைய ஊக்குவிப்பு திட்டமும், உணவு பதப்படுத்தும் துறையில் அனுமதிக்கப்பட்டுள்ளது. மேலும், இந்தியாவின் வேளாண் ஏற்றுமதியை 2021-22ம் ஆண்டுக்குள் 60 பில்லியன் அமெரிக்க டாலராக உயர்த்தவும், அடுத்த சில ஆண்டுகளில் 100 பில்லியன் அமெரிக்க டாலராக உயர்த்தவும், விரிவான வேளாண் ஏற்றுமதிக் கொள்கை அறிமுகம் செய்யப்பட்டுள்ளது.
துபாயில் 2 வாரங்கள் நடைபெறும் நிகழ்ச்சியில் மத்திய அரசு அதிகாரிகள் பலர் கலந்து கொண்டு பல கருத்தரங்கு நிகழ்ச்சிகளில் பங்கேற்கின்றனர். இந்த உணவு, வேளாண் மற்றும் வாழ்வாதாரக் கண்காட்சி மார்ச் 2ம் தேதி முடிவடைகிறது.
மேலும் விவரங்களுக்கு இந்த ஆங்கிலச் செய்தி குறிப்பை காணவும்:
https://pib.gov.in/PressReleasePage.aspx?PRID=1798824
தகவல் மற்றும் ஒலிபரப்பு அமைச்சகம்
தனது அருமையான மகனை நாடு இழந்துவிட்டது : முன்னாள் குடியரசுத்தலைவர் பிரணாப் முகர்ஜியின் மறைவு குறித்து மத்திய அமைச்சர் திரு பிரகாஷ் ஜவடேகர் இரங்கல்
முன்னாள் குடியரசுத்தலைவர் திரு பிரணாப் முகர்ஜியின் மறைவுக்கு மத்திய தகவல் ஒலிபரப்புத்துறை அமைச்சர் திரு பிரகாஷ் ஜவடேகர் இரங்கல் தெரிவித்துள்ளார்.
அவர் வெளியிட்டுள்ள இரங்கல் செய்தியில் “பாரத ரத்னா திரு பிரணாப் முகர்ஜி என்ற தனது அருமையான மகனை இந்தியா இழந்துவிட்டது. அவர் சிறந்த அறிவாளர் மட்டுமல்ல, முடிவெடுக்கக் கூடியவராகவும், ராஜ தந்திரியாகவும், பல ஆண்டுகளாக நாடாளுமன்றத்தின் முதுகெலும்பாகவும் திகழ்ந்தவர். அவர் நிர்வாகத்திலும், ஆளுகையிலும் தனது தடத்தை பதித்துச் சென்றுள்ளார். தெளிவான புரிதலும், மாட்சிமையும் மிக்க குடியரசுத் தலைவராக அவர் செயலாற்றினார்” என்று தெரிவித்துள்ளார்.
(
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கொவிட்-19 தடுப்பூசி எண்ணிக்கை 171.79 கோடியைக் கடந்தது
நாட்டில் கடந்த 24 மணி நேரத்தில் 48.18 லட்சத்துக்கும் அதிகமாக  தடுப்பூசி டோஸ்கள் செலுத்தப்பட்டுள்ளன. இத்துடன் நாட்டில் செலுத்தப்பட்ட மொத்த கொவிட் தடுப்பூசிகளின் எண்ணிக்கை, இன்று காலை 7 மணி நிலவரப்படி 171.79 கோடியைக்  கடந்தது. 1,91,96,734 அமர்வுகள் மூலம் இந்த சாதனை படைக்கப்பட்டுள்ளது.
கடந்த 24 மணி நேரத்தில் 1,50,407 பேர் குணமடைந்துள்ளதால், இதுவரை குணமடைந்தோர் மொத்த எண்ணிக்கை 4,13,31,158 ஆக அதிகரித்துள்ளது.
- தொடர்ந்து குணமடைந்தோர் விகிதம் தற்போது 97.17 சதவீதமாக உள்ளது. கடந்த 24 மணி நேரத்தில் 58,077 பேர் புதிதாக பாதிக்கப்பட்டுள்ளனர்.
நாட்டில் கொவிட் பாதிப்பிற்கு சிகிச்சை பெறுபவர்களின் எண்ணிக்கை 6,97,802 ஆக உள்ளது; நாட்டில் கொவிட் சிகிச்சை பெறுபவர்களின் மொத்த விகிதம் தற்போது 1.64 சதவீதமாக உள்ளது.
கடந்த 24 மணி நேரத்தில் 14,91,678 கொவிட் பரிசோதனைகள் செய்யப்பட்டன. இதுவரை சுமார் 74.78 கோடி கொவிட் பரிசோதனைகள்  செய்யப்பட்டுள்ளன. வாராந்திரத் தொற்று 5.76 சதவீதமாக உள்ளது. தினசரித் தொற்று விகிதம் 3.89 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1797468
பழங்குடியினர் நலத்துறை அமைச்சகம்
உலக தலசீமியா தினத்தை முன்னிட்டு மத்திய பழங்குடியினர் விவகார அமைச்சகம் ஏற்பாடு செய்திருந்த “தலசீமியா 2022- வில் உள்ள சவால்கள்” என்ற இணையக் கருத்தரங்கில் மத்திய பழங்குடியினர் விவகார அமைச்சர் திரு அர்ஜுன் முண்டா உரையாற்றினார்
உலக தலசீமியா தினத்தையொட்டி, மத்திய பழங்குடியினர் விவகார அமைச்சர் திரு அர்ஜுன் முண்டா, இன்று புது தில்லியில் “தலசீமியா 2022- வில் உள்ள சவால்கள்” என்ற இணைய கருத்தரங்கில் மெய்நிகர் வடிவில் உரையாற்றினார். பழங்குடியினர் விவகார அமைச்சகம் மற்றும் பல்வேறு அமைச்சகங்கள் மற்றும் தலசீமியா சங்கம் இணைந்து இதை ஏற்பாடு செய்திருந்தன. இந்தியா மற்றும் உலகின் பல்வேறு நாடுகளைச் சேர்ந்த நிபுணர்கள் மாநாட்டில் பங்கேற்றனர்.
மத்திய அமைச்சர் திரு அர்ஜுன் முண்டா தமது உரையில், விடுதலையின் அமிர்தப் பெருவிழாவை நாம் கொண்டாடும் போது, அமிர்த காலத்தின் போது இந்தியாவை தற்சார்பை நோக்கி உந்தும் புதிய தீர்மானங்களை மேற்கொள்வது பிரதமரின் தொலைநோக்கு பார்வையாகும் என்றார். இந்த திசையில், தலசீமியா பிரச்சனையை கையாள்வதற்கான புதிய தீர்வுகளையும் நாம் மேற்கொள்ள வேண்டும் என அவர் கேட்டுக்கொண்டார்.
“தலசீமியா பிரச்சனையில் கவனத்தை அதிகரிப்பதற்கு அவசியமான ஆசிரியர்கள், மாணவர்கள், அங்கன்வாடி மற்றும் ஆஷா பணியாளர்கள் போன்ற பல்வேறு அமைச்சகங்கள் மற்றும் மாநில அரசுகளுடன் சம்பந்தப்பட்டவர்கள் மூலம் நாடு தழுவிய விழிப்புணர்வு பிரச்சாரம் தேவை. மேலும், மாணவர்களிடையே விழிப்புணர்வை ஏற்படுத்த ஒரு ஆசிரியர் கூடுதலாக 5 நிமிடம் ஒதுக்க வேண்டும் என்றும், அங்கன்வாடி பணியாளர்கள் கிராம மக்களுக்கு நோய் மற்றும் அதன் தடுப்பு குறித்தும் தெரிவிக்க வேண்டும்’’ என்றும் திரு அர்ஜூன் முண்டா கூறினார்.
"விழிப்புணர்வு மற்றும் ஆலோசனைகள் தவிர, மலிவான மருந்துகள் கிடைப்பது மற்றும் சமூக இரத்த தானம் மற்றும் கிராமப்புறங்களில் ஊக்குவிக்கப்பட வேண்டும்" என்று அமைச்சர் வலியுறுத்தினார்.
மேலும் தகவல்களுக்கு இந்த ஆங்கில செய்திக்குறிப்பை காணவும் https://pib.gov.in/PressReleseDetail.aspx?PRID=1823666
பிரதமர் அலுவலகம்
ஆசிய விளையாட்டுப் போட்டி 2022 -ல் 50 மீட்டர் ரைபிள் 3 நிலைகளில் மகளிர் அணி வெள்ளிப் பதக்கம் வென்றதை பிரதமர் கொண்டாடினார்
ஹாங்சோவில் நடைபெறும் ஆசிய விளையாட்டுப் போட்டியில் 2022-ல் 50 மீட்டர் ரைபிள் 3 நிலைகளில் வெள்ளிப் பதக்கம் வென்ற சிஃப்ட் கவுர் சம்ரா, அஷி சவுக்சே மற்றும் மனினி கவுசிக் ஆகியோரைக் கொண்ட மகளிர் அணிக்கு பிரதமர் திரு. நரேந்திர மோடி வாழ்த்து தெரிவித்துள்ளார்.
இதுகுறித்து பிரதமர் எக்ஸ் சமூக வலைதளப் பதிவில் கூறியிருப்பதாவது:
"அர்ப்பணிப்பு மற்றும் திறமையான நமது மகளிர் அணி ஆசிய விளையாட்டுப் போட்டியில் 50 மீட்டர் ரைபிள் 3 நிலைகள் பிரிவில் மிகவும் தகுதியான வெள்ளிப் பதக்கத்தை வென்றுள்ளது. அவர்கள் அசாதாரண திறமையை வெளிப்படுத்தியுள்ளனர். சிஃப்ட் கவுர் சம்ரா, அஷி சவுக்சே மற்றும் மனினி கவுசிக் ஆகியோருக்கு வாழ்த்துக்கள்.